text: Garage og bil udbrændt i Bække
  16 oktober 2015 kl. 05.38
  Der opstod af ukendte årsager brand i en garage tidligt fredag morgen.
  Syd- og Sønderjyllands Politi blev fredag morgen klokken 04.06 kaldt ud til en brand i Bække.
  En nabo havde ringet ind om branden, og da politiet nåede frem, kunne de konstatere, at en garage, en bil og en elscooter var udbrændt.
  Årsagen til branden er ikke kendt på nuværende tidspunkt, men er ved at blive undersøgt.
  Vi er på vej til brand i Bække. Nærmere følger. #politidk
  
  Der var tale om brand i en garage i Bække. Garage og bil udbrændt, ingen personer kom tilskade.   #politidk
  
  